శివుడికి అమ్మగా మారి ఉపచారాలు చేసిన బెజ్జమహాదేవి చరిత్ర - Rahasyavaani
శివుడికి అమ్మగా మారి ఉపచారాలు చేసిన బెజ్జమహాదేవి చరిత్ర
తల్లి పుచ్చునె సుతు వల్లకాటికిని"
పాల్కురికి సోమన పాత్రల్ని మనముందు నిలుపుతాడు. బెజ్జ మహాదేవి శివుడితో నువ్వు దేవదేవుడివే కావచ్చు కానీ 'తల్లి గల్గిననేల తపసి కానిచ్చు?/ తల్లి గల్గిన నేల తల జడల్గట్టు?' అంటూ పరమశివుడి నిరాడంబరతకు తల్లి లేకపోవడమే కారణంగా తలుచుకోవటం పాఠకులు 'అయ్యో పాపం!' అనుకునేలా చేస్తుంది. ఇంకా శివలింగాన్ని ఒళ్లొ పెట్టుకుని స్నానం చేయిస్తున్న విధానాన్ని 'తొంగిళ్లపై నిడి లింగమూర్తికిని/ అంగన కావించు అభ్యంగనంబు/ ముక్కొత్తు చెక్కొత్తు ముక్కన్ను వులుము అని రాసిన ద్విపదలైతే పసివాడికి స్నానం చేయించేటప్పుడు తల్లి ఆప్యాయత, ప్రేమ ఎలా ఉంటాయో కళ్లముందు నిలుపుతాయి. శివుడి మూడు కళ్లకూ కాటుక పెట్టిన సందర్భం ఎంతటివారికైనా 'ఆహా!' అనిపిస్తుంది. ఇంతకీ ఆ బెజ్జమహాదేవి ఎవరు అనుకుంటున్నారా? అయితే ఆమెకు శివునిపై ఉన్న వాత్సల్యాన్ని తెలుసుకుందాం.
అమ్మ లాలనలో ప్రతి బిడ్డ ఏ ఆపదలు లేకుండా ఆనందంగా ఉంటాడు. తల్లి ఎప్పుడు తన బిడ్డ ఆయురారోగ్యాలతో కలకాలం సుఖంగా ఉండాలని కోరుకుంటుంది. తనకు పుట్టిన బిడ్డపైన ఏ తల్లి అయినా అమిత ప్రేమను పెంచుకుంటుంది. కాని ఇక్కడ భగవంతునికే తల్లిగా మారి తన ప్రేమను ఎలా చూపించిందో మనం తెలుసుకోవాలి. శివుడు స్మశానంలో ఉంటాడు. బూడిద ధరిస్తాడు. జుట్టు జడలు కట్టి ఉంటుంది. అమ్మ ఉంటే ఎవరైనా అలా ఉంటారా? అమ్మ అలా ఉండనిస్తుందా? అభవుడైన శివుని గురించి ఈ తల్లి ఆలోచనలో పడింది. శివుణ్ణి అభవుడు అంటారు కదా అదేంటి ఆయనకు పుట్టుక లేదా ఏ తల్లి కడుపున పుట్టలేదా చాలా ఆశ్చర్యంగా ఉందే.
మరి శివుడు స్వయంభువుడుగా ఎలా పుట్టాడు అంతా అయోమయంగా ఉంది అనుకుంది బెజ్జమహాదేవి. ఆమె ముత్తవ్వగా, అమ్మవ్వగా శంకరుని చేతనే కీర్తించబడింది. నిత్యత్వాన్ని పొందింది. ఆమె లింగ పూజలు చేస్తున్నంత సేపు ఆమెలో తెలియని బాధ చోటుచేసుకుంది. శివుడి తల్లి చిన్నప్పుడే చనిపోయిందేమో.. అని బాధ పడింది. చివరకు బెజ్జమహాదేవి ప్రశ్నకు సమాధానం దొరికింది.
బెజ్జమహాదేవి బాలపరమేశ్వరుని చేసుకొని అతనికి ఎన్నో సేవలు, ఎన్నెన్నో పరిచర్యలు చేసింది. ఒక్క క్షణం కూడా ఊరుకోకుండా బాలుడై ఒడిలో చేరిన లింగడికి సర్వోపచారాలు చేసింది. అవి ఉపచారాలు అని ఆమెకు తెలియదు. తల్లి లేని శివుడికి తల్లియై పసిబాలుని అలా పెంచాలన్నదే ఆమె ఆలోచన. శివునికి ఏ కొరత లేకుండా చేయాలి అన్నదే ఆమె కోరిక. తల్లి ప్రేమకు శివుణ్ణి పాత్రుణ్ణి చేసింది ఆ తల్లి.
శివుడు శిశివు రూపంలో ఉన్నాడు కదా.. ఆ శివుడికి నీళ్లు పోయటం దగ్గర నుంచి అన్ని పనులు చేయసాగింది. ఆమె తన కాళ్లను బారచాపి పసి లింగ మూర్తిని కాళ్లపై వేసుకొని లాల పోసింది. కనుముక్కు తీరు సక్రమంగా ఉండాలని వాటిని చక్కగా వత్తి తీర్చిదిద్దింది. పొట్టను వత్తి బోర్లా పడుకోబెట్టి నీళ్ల దోసిళ్లతో చరచి వీపు నిమిరింది. ఇదంతా ప్రతి తల్లి తన బిడ్డల శారీరక ఎదుగుదలకు చేసేదే అదే చేసింది ఈ తల్లి కూడా. ఉగ్గుపోసింది. పసివాడి మీద పక్షుల నీడ పడకుండా జాగ్రత్త చేసింది. పసివాడిని తన పొట్ట మీద పడుకోబెట్టి జోలపాడి నిద్ర పుచ్చింది. ఆ తల్లి నిశ్వార్ధ ప్రేమకు లొంగిపోయాడు భోళాశంకరుడు. అయినా తల్లి ప్రేమను మించింది ఈ విశ్వంలో ఏముంటుంది.
shivudiki ammaga maari upachaaraalu chesina bejjamahadevi charitra - Rahasyavaani
shivudiki ammaga maari upachaaraalu chesina bejjamahadevi charitra
talli puchune sutu vallakaatikini"
paalkuriki somana paatralni manamundu niluputaadu. bejja mahadevi shivuditho nuvvu devadevudive kaavachhu cony 'talli galginanela tapasi kaanichu?/ talli galgina neela tala jadalgattu?' antuu paramasivudi niraadambarataku talli lekapovadame kaaranamgaa taluchukovatam paatakulu 'ayyo paapam!' anukunela chestundi. inka sivalingaanni ollo pettukuni snaanam cheyistunna vidhaanaanni 'tongillapai nidi lingamuurtikini/ angana kaavinchu abhyanganambu/ mukkottu chekkottu mukkannu vulumu ani raasina dvipadalaite pasivaadiki snaanam cheyinchetappudu talli aapyaayata, prema ela untayo kallamundu niluputaayi. shivudi moodu kallakuu kaatuka pettina sandarbham entativaarikainaa 'aahaa!' anipistundi. intakee aa bejjamahadevi evaru anukuntunnara? ayithe aameku shivunipai unna vaatsalyaanni telusukundam.
amma laalanalo prati bidda e aapadalu lekunda aanandamgaa untaadu. talli eppudu tana bidda aayuraarogyaalato kalakaalam sukhamgaa undaalani korukuntundi. tanaku puttina biddapaina e talli aina amita premanu penchukuntundi. kaani ikkada bhagavantunike talligaa maari tana premanu ela choopinchindo manam telusukovali. shivudu smasaanamlo untaadu. boodida dharistaadu. juttu jadalu katti untundi. amma unte evaraina alaa untara? amma alaa undanistundaa? abhavudaina shivuni gurinchi ee talli aalochanalo padindi. sivunni abhavudu antaaru kada adenti aayanaku puttuka leda e talli kadupuna puttaleda chala aascharyamgaa unde.
mari shivudu swayambhuvudugaa ela puttaadu antaa ayomayamgaa undi anukundi bejjamahadevi. aame muttavvagaa, ammavvagaa sankaruni chetane keertinchabadindi. nityatvaanni pondindi. aame linga poojalu chestunnanta sepu aamelo teliyani baadha chotuchesukundi. shivudi talli chinnappude chanipoyindemo.. ani baadha padindi. chivaraku bejjamahadevi prasnaku samadhanam dorikindi.
bejjamahadevi balaparameshwaruni chesukoni ataniki enno sevalu, ennenno paricharyalu chesindi. okka kshanam kuudaa oorukokundaa baludai odilo cherina lingadiki sarvopachaaraalu chesindi. avi upachaaraalu ani aameku teliyadu. talli laeni shivudiki talliyai pasibaaluni alaa penchaalannade aame aalochana. sivuniki e korata lekunda cheyali annade aame korika. talli premaku sivunni paatrunni chesindi aa talli.
shivudu sisivu roopamlo unnaadu kada.. aa shivudiki neellu poyatam daggara nunchi anni panulu cheyasagindi. aame tana kaallanu barachapi pasi linga muurtini kaallapai vesukoni laala posindi. kanumukku teeru sakramamgaa undaalani vaatini chakkaga vatti teerchididdindi. pottanu vatti borla padukobetti neella dosillatho charachi veepu nimirindi. idantaa prati talli tana biddala saareeraka edugudalaku chesede adhe chesindi ee talli kuudaa. ugguposindi. pasiwadi meeda pakshula needa padakunda jaagratta chesindi. pasivaadini tana potta meeda padukobetti jolapadi nidra puchindi. aa talli nishwaardha premaku longipoyaadu bholasankarudu. aina talli premanu minchindi ee vishwamlo emuntundi.